**Jesse Matias Joensuu** (s. 5. lokakuuta 1987 Pori) on suomalainen uransa päättänyt jääkiekkoilija, pelipaikaltaan vasen laitahyökkääjä, joka pelasi vuosina 2003–2024 yhteensä yli tuhat ammattilaisottelua. Joensuu tunnettiin voimahyökkääjänä ja hyvänä maalineduspelaajana. Hän aloitti uransa Ässissä ja pelasi ensimmäisen pääsarjatason ottelunsa kaudella 2003–2004. Joensuu varattiin NHL:ään vuonna 2006 ja hän pelasi siellä 129 runkosarjaottelua New York Islandersissa ja Edmonton Oilersissa. Hän pelasi myös AHL:ssä sekä Ruotsin ja Sveitsin pääsarjassa. Vuosina 2015–2022 hän pelasi KHL:ää Jokereissa, kunnes palasi Ässiin, jossa hän vietti uransa kaksi viimeistä kautta joukkueen kapteenina.

Maajoukkueessa Joensuu voitti maailmanmestaruuden vuonna 2011, vaikka ei pelannut turnauksessa otteluakaan. Hän oli mukana myös vuoden 2012 maailmanmestaruuskilpailuissa, ja junioritasolla hän pelasi kahdet alle 18-vuotiaiden maailmanmestaruuskilpailut ja kolmet nuorten maailmanmestaruuskilpailut.

Pelaajauransa jälkeen Joensuu siirtyi Ässien urheilukoordinaattoriksi.

Ura
---

### Ura alkaa SM-liigasta 2003–2008

Aiemmin Ässien juniorijoukkueissa kiekkoillut Joensuu pelasi aikuisten SM-liigan debyyttiottelunsa SaiPaa vastaan syyskuussa 2003 ollessaan vain 15-vuotias. Debyyttikaudellaan Joensuu mahtui edustusmiehistön mukaan kuudessa ottelussa, mutta kaikkiaan hän pääsi pelaamaan vain yhdeksässä vaihdossa. Seuraavalla kaudella Joensuulla oli lähes vakiopaikka nelosketjun laitahyökkääjänä ja hän pelasi 39 ottelua, joissa hän teki yhden maalin ja syötti yhden. Vaikka odotettua nopeaa läpilyöntiä ei tullut, Joensuun rooli Ässien joukkueessa kasvoi vuosi vuodelta.

Viimeisellä liigakaudellaan (2007–2008) 20-vuotias ässäpelaaja lunasti häneen kohdistuneet odotukset ja teki runsaasti tehopisteitä huolimatta Ässien pyristelystä liigan häntäpäässä. Joensuu valittiin myös kertaalleen SM-liigan parhaaksi nuoreksi pelaajaksi. Joukkueen ykkössentteri Toni Häppölän myymisen jälkeen Joensuusta tuli Ässien paras pistemies.

NHL-seura New York Islanders varasi Joensuun vuoden 2006 varaustilaisuuden toisella kierroksella varausnumerolla 60. Vuonna 2007 Islanders lähetti valmentajan Poriin hiomaan Joensuun luistelutekniikkaa yksityistunneilla.

### Ensimmäinen NHL-yritys 2008–2011

Keväällä 2008 Joensuu teki kolmen vuoden sopimuksen Islandersin kanssa. Kauden 2007–2008 lopussa hän pelasi yhden pelin farmijoukkueessa Bridgeportissa. Kauden 2008–2009 Joensuu aloitti farmissa Bridgeportin joukkueessa AHL-liigassa, vaikka hän ehtikin esiintyä muutamissa harjoitusotteluissa Islandersin paidassa. Joensuu nostettiin Islandersin kokoonpanoon 2. maaliskuuta 2009 otteluun Colorado Avalanchea vastaan ja hän teki maalin heti ensimmäisessä NHL-ottelussaan.

Kaudella 2010–2011 Joensuu pelasi vihdoin enemmän otteluja NHL:ssä kuin AHL:ssä kaksisuuntaisesta sopimuksestaan huolimatta. Hän sai Islandersilta kaksisuuntaisen sopimustarjouksen jotta Islanders säilyttäisi hänen pelaajaoikeutensa. 

### SHL 2011–2012

Kaudeksi 2011–2012 Joensuu siirtyi ruotsalaiseen HV71:een.

### Toinen NHL-yritys 2012–2014

Kesäkuussa 2012 New York Islanders ilmoitti tehneensä vuoden yksisuuntaisen sopimuksen Joensuun kanssa, mutta NHL:n työsulun takia Joensuu teki kauden 2012–2013 loppuun asti kestävän, mutta NHL:n alkaessa rauenneen sopimuksen Ässien kanssa. Kauden päätteeksi Joensuu siirtyi vapaana agenttina Islandersista Edmonton Oilersiin.

### Paluu Eurooppaan 2014 ja vuodet KHL:ssä 2015–2022

Joulukuussa 2014 hänet tiputettiin siirtolistan kautta farmijoukkue Oklahoma City Baronsiin. Puolitoista viikkoa myöhemmin ilmoitettiin, että Oilers on lainannut Joensuun Sveitsin korkeimmalla liigatasolla pelaavaan NLA-joukkue SC Berniin.

Kaudeksi 2015–2016 Joensuu siirtyi kaksivuotisella sopimuksella KHL-joukkue Jokereihin. Marraskuussa 2016 Joensuu solmi kevääseen 2020 kestävän kolmivuotisen jatkosopimuksen Jokereiden kanssa.

Huhtikuussa 2020 Joensuu solmi kaksivuotisen jatkosopimuksen Jokereiden kanssa.

### Uran viimeiset vuodet Ässissä 2022–2024

Huhtikuussa 2022 Joensuun kasvattiseura Ässät ilmoitti tehneensä kaksivuotisen sopimuksen Joensuun kanssa. Hän toimi joukkueen kapteenina kaksi kautta, kunnes ilmoitti uransa päättymisestä keväällä 2024.

Maajoukkue
----------

Joensuu pääsi keväällä 2011 Suomen maajoukkueen viimeiselle leirille ennen Slovakian MM-kisoja. Häntä ei kuitenkaan aluksi valittu Suomen MM-ryhmään, mutta Ville Peltosen poisjäänti avasi hänelle paikan joukkueessa. Hän voittikin lopulta maailmanmestaruuden, vaikka ei pelannut kisoissa yhdessäkään ottelussa. 

2012 Jesse Joensuu pelasi Suomen joukkueessa MM-kotikisoissa ja oli merkittävässä roolissa mm. puolivälieräkamppailussa USA–Suomi. Joensuu teki 2–3 päättyneessä ottelussa kaksi maalia, joista toisen yhdeksän sekuntia ennen kolmannen erän päättymistä.

Muuta
-----

Joensuu on maininnut esikuvikseen Vjatšeslav Fandulin, Saku Koivun ja Teemu Selänteen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | Ässät | A-SM | 3 | 0 | 1 | 1 | 2 | – | – | – | – | – |
| 2003–2004 | Ässät | A-SM | 28 | 7 | 9 | 16 | 18 | 3 | 0 | 1 | 1 | 2 | U18 | 4 | 0 | 0 | 0 | 6 |
|  | Ässät | SM-liiga | 6 | 0 | 0 | 0 | 0 | – | – | – | – | – |
| 2004–2005 | Ässät | A-SM | 13 | 7 | 8 | 15 | 14 | – | – | – | – | – | U18 | 6 | 2 | 1 | 3 | 0 |
|  | Ässät | SM-liiga | 39 | 1 | 1 | 2 | 4 | – | – | – | – | – | JMM | 6 | 1 | 0 | 1 | 2 |
| 2005–2006 | Ässät | SM-liiga | 51 | 4 | 8 | 12 | 57 | 14 | 0 | 2 | 2 | 12 | JMM | 7 | 2 | 2 | 4 | 8 |
|  | Suomi U20 | Mestis | 2 | 1 | 0 | 1 | 12 | – | – | – | – | – |
| 2006–2007 | Ässät | A-SM | 5 | 2 | 1 | 3 | 6 | – | – | – | – | – | JMM | 6 | 1 | 1 | 2 | 14 |
|  | Ässät | SM-liiga | 52 | 9 | 17 | 26 | 74 | – | – | – | – | – |
|  | Suomi U20 | Mestis | 2 | 0 | 2 | 2 | 6 | – | – | – | – | – |
| 2007–2008 | Ässät | SM-liiga | 56 | 17 | 18 | 35 | 89 | – | – | – | – | – |
|  | Bridgeport Sound Tigers | AHL | 1 | 0 | 0 | 0 | 0 | – | – | – | – | – |
| 2008–2009 | New York Islanders | NHL | 7 | 1 | 2 | 3 | 4 | – | – | – | – | – |
|  | Bridgeport Sound Tigers | AHL | 71 | 20 | 19 | 39 | 58 | 5 | 2 | 1 | 3 | 4 |
| 2009–2010 | New York Islanders | NHL | 11 | 1 | 0 | 1 | 4 | – | – | – | – | – |
|  | Bridgeport Sound Tigers | AHL | 70 | 14 | 34 | 48 | 66 | 5 | 0 | 2 | 2 | 6 |
| 2010–2011 | New York Islanders | NHL | 42 | 6 | 3 | 9 | 33 | – | – | – | – | – | MM | 0 | 0 | 0 | 0 | 0 |
|  | Bridgeport Sound Tigers | AHL | 35 | 8 | 16 | 24 | 31 | – | – | – | – | – |
| 2011–2012 | HV71 | Elitserien | 50 | 13 | 16 | 29 | 58 | 6 | 2 | 1 | 3 | 37 | MM | 9 | 2 | 3 | 5 | 24 |
| 2012–2013 | Ässät | SM-liiga | 24 | 11 | 14 | 25 | 83 | – | – | – | – | – |
|  | New York Islanders | NHL | 7 | 0 | 2 | 2 | 6 | 1 | 0 | 0 | 0 | 0 |
| 2013–2014 | Edmonton Oilers | NHL | 42 | 3 | 2 | 5 | 16 | – | – | – | – | – |
| 2014–2015 | Edmonton Oilers | NHL | 20 | 2 | 2 | 4 | 14 | – | – | – | – | – |
|  | SC Bern | NLA | 15 | 2 | 5 | 7 | 30 | 8 | 2 | 1 | 3 | 8 |
| 2015–2016 | Jokerit | KHL | 54 | 9 | 16 | 25 | 70 | 6 | 2 | 3 | 5 | 54 |
| 2016–2017 | Jokerit **(A)** | KHL | 50 | 15 | 13 | 28 | 90 | 4 | 0 | 0 | 0 | 10 |
| 2017–2018 | Jokerit **(A)** | KHL | 49 | 7 | 9 | 16 | 64 | 11 | 2 | 2 | 4 | 10 |
| 2018–2019 | Jokerit **(A)** | KHL | 60 | 19 | 18 | 37 | 83 | 6 | 1 | 0 | 1 | 6 |
| 2019–2020 | Jokerit | KHL | 60 | 15 | 16 | 31 | 96 | 6 | 1 | 1 | 2 | 6 |
| 2020–2021 | Jokerit **(A)** | KHL | 44 | 11 | 9 | 20 | 36 | 4 | 0 | 1 | 1 | 4 |
| 2021–2022 | Jokerit | KHL | 32 | 2 | 4 | 6 | 24 | – | – | – | – | – |
| 2022–2023 | Ässät **(C)** | SM-liiga | 60 | 9 | 10 | 19 | 48 | 7 | 3 | 0 | 3 | 2 |
| 2023–2024 | Ässät **(C)** | SM-liiga | 41 | 7 | 2 | 9 | 50 | – | – | – | – | – |
| 6 kautta | yhteensä | NHL | 129 | 13 | 11 | 24 | 77 | 1 | 0 | 0 | 0 | 0 |
| 7 kautta | yhteensä | KHL | 349 | 78 | 85 | 163 | 463 | 37 | 6 | 7 | 13 | 83 |
| 8 kautta | yhteensä | SM-liiga | 329 | 58 | 70 | 128 | 405 | 21 | 3 | 2 | 5 | 14 |
| 4 kautta | yhteensä | AHL | 177 | 42 | 69 | 111 | 155 | 10 | 2 | 3 | 5 | 10 |
| 1 kausi | yhteensä | Elitserien | 50 | 13 | 16 | 29 | 58 | 6 | 2 | 1 | 3 | 37 |
| 1 kausi | yhteensä | NLA | 15 | 2 | 5 | 7 | 30 | 8 | 2 | 1 | 3 | 8 |

Saavutukset
-----------

* Valtakunnallisen Pohjola-leirin paras pelaaja 2001
* U20 MM-pronssi 2006
* SM-hopea 2005–2006
* MM-kulta 2011

Yksityiselämä
-------------

Jessen isä Jouni Joensuu on jalkapallovalmentaja, joka on toiminut muun muassa FC Jazzin ja NiceFutiksen liigajoukkueiden päävalmentajana. Jesse Joensuun setä Aki Joensuu pelasi 21 ottelua Ässien edustusjoukkueessa 1979–82 ja valmensi myös häntä B-junioreissa.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Jesse Joensuu**.
* Jesse Joensuu Eurohockey-sivustolla (englanniksi)
* Jesse Joensuu The Internet Hockey Databasessa (englanniksi)
* Jesse Joensuu *Elite Prospects*. Everysport Media Group AB.  (englanniksi)
* Jesse Joensuu Legends of Hockey -sivustolla (englanniksi)
* Pekka Holopainen: *Lapsitähden uusi askel* (Ilta-Sanomat 22.4.2006)
* Juha Luotola & co: *Patajätkät – Porilaiset kiekkosankarit 2006*

### Viitteet

1. 1 2  Kapteeni. *ingstagram.com*.  2.8.2022. HC Ässät Pori Oy. Viitattu 18.9.2022.
2. ↑
3. ↑  Team Roster – Finland (pdf) *IIHF.com*.  3.5.2012. IIHF. Viitattu 6.5.2012. (englanniksi)
4. ↑  Jesse Joensuu *Elite Prospects*. Everysport Media Group AB.  (englanniksi)
5. 1 2
6. ↑  Juha Luotola: Joensuun luistelutaito huolena *satakunnankansa.fi*.  12.2.2008. Pori:  Alma Media Suomi Oy. Viitattu 22.4.2009.
7. ↑  Jesse Joensuu avasi maalitilin heti ensimmäisessä NHL-pelissään *HS.fi*.  3.3.2009. Sanoma Media Finland Oy. Viitattu 3.3.2009.
8. ↑  Chris Botta: Six receive QOs *Islanders Point Blank*.  1.7.2011.  Arkistoitu 29.6.2011. Viitattu 8.7.2011. (englanniksi)
9. ↑  Jesse Joensuu siirtyy Elitserieniin *Jatkoaika.com*.  1.7.2011. Jatkoaika r.y. Viitattu 8.7.2011.
10. ↑  Edmonton kiinnitti Jesse Joensuun *Jatkoaika.com*.  5.7.2013. Jatkoaika r.y. Viitattu 15.12.2014.
11. ↑  Joensuu pudotettiin AHL:ään *Jatkoaika.com*.  1.12.2014. Viitattu 15.12.2014.
12. ↑  Jesse Joensuu siirtyy Sveitsiin *Jatkoaika.com*.  12.12.2014. Viitattu 15.12.2014.
13. ↑  Jokerit teki viisi jatkosopimusta Ilkka-Pohjalainen. Viitattu 21.4.2020.
14. ↑  Jesse Joensuu palaa Ässiin *assat.com*.  Arkistoitu 29.12.2022. Viitattu 10.4.2022.
15. ↑  Jesse Joensuu vei Leijonat mitalipeleihin, Radio Pori 17.5.2012 (Arkistoitu – Internet Archive)


|  |  |  |
| --- | --- | --- |
| Edeltäjä:**Jarno Kärki** | **Porin Ässien kapteeni SM-liigassa**2022– | Seuraaja:**–** |

Aiheesta muualla
----------------

* Jesse Joensuu UrheiluSuomi.comin sivuilla

Suomen joukkue – Jääkiekon MM-kilpailut 2011
4 Väänänen |
5 Kukkonen (**A**) |
6 Jaakola |
9 Koivu (**C**) |
15 Ruutu (**A**) |
18 Lepistö |
19 Välivaara |
20 Pesonen |
21 Niskala |
24 Lajunen |
26 Immonen |
28 Salmela |
29 Nokelainen |
30 Hovinen |
31 Vehanen |
35 Lassila |
37 Pyörälä |
39 Kapanen |
40 Pihlström |
41 Puistola |
47 Lahti |
50 Aaltonen |
58 Joensuu |
64 Granlund |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2012
4 Väänänen |
5 Kukkonen (**A**) |
6 Jaakola |
7 Mäenpää |
9 Koivu (**C**) |
12 Tuppurainen |
18 Joensuu |
19 Kiiskinen |
20 Pesonen |
21 Niskala |
26 Immonen |
27 Kontiola |
28 Salmela |
30 Rämö |
31 Vehanen |
32 Lehtonen |
36 Jokinen (**A**) |
37 Pyörälä |
38 Hietanen |
39 Kapanen |
40 Pihlström |
51 Filppula |
56 Järvinen |
64 Granlund |
71 Komarov |
Valmentaja Jukka Jalonen